硫酸鋅

硫酸鋅係重要嘅鋅鹽，係無色斜方晶體或白色粉末，佢七水合物俗稱皓礬，係天然礦物。

性質 
硫酸鋅係無色或白色斜方晶體或粉末，易溶喺水，水溶液酸嘅，溶喺甘油，但毋溶喺乙醇。純硫酸鋅在空氣擺得耐毋會變黃，擺乾燥空氣度會風化失水變白色粉末。佢有幾種水合物，喺0至39℃同水相平衡嘅穩定水合物係ZnSO₄·7H₂O，39至60℃係ZnSO₄·6H₂O，60至100℃就係ZnSO₄·H₂O。加熱到250℃無晒結晶水，680℃分解成硫酸氧鋅 Zn₃O(SO₄)₂，750℃以上繼續分解，最後喺930℃左右分解成氧化鋅。

ZnSO₄·7H₂O同MSO₄·7H₂O喺一定範圍內形成混晶。

整法 
鋅或氧化鋅溶喺硫酸生成硫酸鋅：

Zn＋H₂SO₄　→　ZnSO₄＋H₂

喺空氣度焙燒硫化鋅都整到粗硫酸鋅：

ZnS＋2O₂　→　ZnSO₄

鋅同毋活潑金屬硫酸鹽溶液置換都出到硫酸鋅：

Zn＋CuSO₄　→　ZnSO₄＋Cu

反應

喺溶液度，全部形式嘅硫酸鋅都有一樣行為。爾啲水溶液由金屬水配物[Zn(H₂O)₆]²⁺同SO₄²⁻離子組成。將爾啲溶液同鋇離子溶液溝埋會出硫酸鋇：

ZnSO₄＋BaCl₂　→　BaSO₄＋ZnCl₂

鋅二還原電位係負0.76伏，好難還原。

用途 

硫酸鋅主要愛來整鋅鋇白顏料同其它鋅化合物嘅原料，都用作動物缺鋅嘅營養料、飼料添加劑、農作物嘅鋅肥、電解生產金屬鋅嘅電解液、紡織工業嘅媒染劑、醫藥催吐劑、收斂劑、殺真菌劑、木材同皮革防腐劑等。

亞硫酸鋅、連二亞硫酸鋅、連硫酸鋅、硫代硫酸鋅
 硫酸鎘、硫酸汞

攷 

硫酸鹽
鋅化合物
有啲嘢冇根據嘅文